《悲淮南》
宋代·刘过

淮民穷到骨，忍复搥其肌。
不知铁钱禁，作俑者为谁。
行商断来路，清野多流离。
主人日边来，四牡驱以驰。
或云易之是，或云收之宜。
几人困往返，遂逐文书移。
救焚卒无策，燎火久益滋。
缅怀征搉初，山海煮摘时。
虽云便公家，亦复挠其私心。
今者纵虎豹，而使渴与饥。
萧萧芦苇林，日夜边风吹。
悲哉淮南民，持此将安之。

作者简介：刘过（1154～1206）南宋文学家，字改之，号龙洲道人。吉州太和（今江西泰和县）人，长于庐陵（今江西吉安），去世于江苏昆山，今其墓尚在。四次应举不中，流落江湖间，布衣终身。曾为陆游、辛弃疾所赏，亦与陈亮、岳珂友善。词风与辛弃疾相近，抒发抗金抱负狂逸俊致，与刘克庄、刘辰翁享有“辛派三刘”之誉，又与刘仙伦合称为“庐陵二布衣”。有《龙洲集》、《龙洲词》。